I. MELLÉKLET

BG

Съобщение за производство по несъстоятелност

ES

Anuncio de procedimiento de insolvencia

CS

Oznámení o insolvenčním řízení

DA

Meddelelse om indledning af insolvensbehandling

DE

Mitteilung über ein Insolvenzverfahren

EN

Notice of insolvency proceedings

ET

Maksejõuetusmenetluse teatis

EL

Ανακοίνωση διαδικασίας αφερεγγυότητας

FR

Note concernant la procédure d'insolvabilité

GA

Fógra faoi imeachtaí dócmhainneachta

HR

Obavijest o postupku u slučaju nesolventnosti

IT

Avviso di procedura d'insolvenza

LV

Paziņojums par maksātnespējas procedūru

LT

Pranešimas apie nemokumo bylą

HU

Értesítés fizetésképtelenségi eljárásról

MT

Avviż ta' proċedimenti ta' insolvenza

NL

Kennisgeving van insolventieprocedure

PL

Powiadomienie o postępowaniu upadłościowym

PT

Aviso sobre processo de insolvência

RO

Notificare privind procedura de insolvență

SK

Oznam o insolvenčnom konaní

SL

Obvestilo o postopku v primeru insolventnosti

FI

Ilmoitus maksukyvyttömyysmenettelystä

SV

Underrättelse om insolvensförfaranden

(A fizetésképtelenségi eljárásról szóló, 2015. május 20-i (EU) 2015/848 európai parlamenti és tanácsi rendelet 54. cikkének (3) bekezdése – HL L 141., 2015.6.5., 19. o.).

A követeléseket az Európai Unió intézményeinek bármelyik hivatalos nyelvén elő lehet terjeszteni. Ettől függetlenül Önt a Bizottság a későbbiekben felkérheti, hogy nyújtsa be a formanyomtatvány fordítását az eljárás megindításának helye szerinti tagállam hivatalos nyelvén, vagy amennyiben a szóban forgó tagállamnak több hivatalos nyelve is van, a fizetésképtelenségi eljárás megindításának helye szerinti hivatalos nyelven vagy hivatalos nyelvek egyikén, vagy pedig egy másik, a szóban forgó tagállam által elfogadható nyelvként megjelölt nyelven (a tagállamok által megjelölt nyelvek a következő internetcímen találhatók: [https://e-justice.europa.eu/content_insolvency-447-hu.do?clang=hu] (2)).

Önt a Bizottság adott esetben felkérheti, hogy egy későbbi időpontban külön értesítés formájában nyújtsa be az adósával szemben fennálló követeléseit, feltéve, hogy a követelés előterjesztésére vonatkozó nemzeti jogszabályokban foglalt követelmények telje

Kérjük, terjessze be adósával szemben fennálló követeléseit az alábbiakban ismertetett módon.

ÚTMUTATÓ A FORMANYOMTATVÁNY KITÖLTÉSÉHEZ

Ezt az egységes értesítési formanyomtatványt az adóssal szembeni fizetésképtelenségi eljárások megindítására hatáskörrel rendelkező bíróságnak vagy az e bíróság által az ilyen eljárások lefolytatására kijelölt fizetéskép-telenségi szakértőnek kell kitöltenie.

A formanyomtatványt meg kell küldeni a más tagállamokban található ismert hitelezők részére.

A formanyomtatvány nyelve

Ezt az értesítési formanyomtatványt az eljárás megindításának helye szerinti állam hivatalos nyelvén kell továbbítani, vagy abban az esetben, ha a szóban forgó tagállamnak több hivatalos nyelve is van, a fizetésképtelenségi eljárás megindításának helye szerinti hivatalos nyelven vagy több hivatalos nyelv esetén e hivatalos nyelvek egyikén, vagy pedig egy másik, a szóban forgó állam által az (EU) 2015/848 rendelet 55. cikkének (5) bekezdésével összhangban elfogadható nyelvként megjelölt nyelven, amennyiben feltételezhető, hogy ez a nyelv a külföldi hitelezők számára könnyebben érthető.

Az értesítés módja

Annak biztosítása érdekében, hogy az információk mielőbb eljussanak az Európai Unió valamely más tagállamában tartózkodási vagy székhellyel rendelkező hitelezőkhöz, az iratkézbesítésről szóló 1393/2007/EK európai parlamenti és a tanácsi rendeletet (1) nem kell alkalmazni a hitelezők tájékoztatására vonatkozó kötelezettség tekintetében.

Útmutató a formanyomtatvány egyes pontjaihoz

A formanyomtatvány 2. szakaszát csak abban az esetben kell kitölteni, ha ezzel az értesítéssel Ön egyben felszólítja a hitelezőt is az adóssal szemben fennálló követelései előterjesztésére. Amennyiben Ön nem tölti ki a 2. szakaszt, egy másik értesítést kell küldenie a külföldi hitelezőknek, amint az alkalmazandó fizetésképtelenségi jogszabályból fakadó azon kötelezettség életbe lép, miszerint az érintett hitelezőknek egyénileg kell előterjeszteniük követeléseiket az eljárásban.

A formanyomtatvány egy adott szakaszának kitöltésekor kérjük, tartsa szem előtt a következőket:

— A csillaggal (*) jelölt pontok kitöltése kötelező.

— A kettős csillaggal (**) jelölt pontok kitöltése bizonyos feltétellel kötelező. Ez a feltétel vagy az érintett pont alatt zárójelben, vagy pedig a pontot megelőző mondatban szerepel.

— A külön jelölés nélküli pontok kitöltése nem kötelező.

Amikor Ön e formanyomtatvány kitöltésekor egy tagállamra hivatkozik, kérjük, használja az alábbi országkódokat: Ausztria (AT) Belgium (BE) Bulgária (BG) Ciprus (CY) Cseh Köztársaság (CZ) Észtország (EE) Finnország (FI) Franciaország (FR) Görögország (EL) Hollandia (NL) Horvátország (HR) Írország (IE) Lettország (LV) Litvánia (LT) Luxemburg (LU) Magyarország (HU) Málta (MT) Németország (DE) Lengyelország (PL) Olaszország (IT) Portugália (PT) Románia (RO) Spanyolország (ES) Svédország (SE) Szlovákia (SK) Szlovénia (SI) Egyesült Királyság (UK)

Az 1.2. pontban említett „nyilvántartási szám” alatt a nemzeti jog szerint a gazdálkodó egységhez vagy személyhez rendelt egyéni azonosító szám értendő. Amennyiben az adós társaság vagy jogi személy, ez a szám a megfelelő nemzeti (cég- vagy egyesületi) nyilvántartásban szereplő azonosító számnak felel meg. Ha az adós önálló üzleti vagy szakmai tevékenységet végző természetes személy („vállalkozó”), ez a fizetésképtelenségi eljárás megindításának helye szerinti tagállamban kapott azonosító szám, amelyen az érintett az üzleti vagy szakmai tevékenységét végzi. Amennyiben a fizetésképtelenségi eljárás megindításának helye szerinti tagállam fizetésképtelenségi jogszabályai értelmében az adós adószáma vagy személyazonosító száma szolgál az önálló üzleti vagy szakmai tevékenységet végző természetes személy azonosítására, ezt a számot kell megadni.

(1) Az Európai Parlament és a Tanács 1393/2007/EK rendelete (2007. november 13.) a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről („iratkézbesítés”), és az 1348/2000/EK tanácsi rendelet hatályon kívül helyezéséről (HL L 324., 2007.12.10., 79. o.).